# Car Huizong od Songa

| Zhao Ji
 |
| --- |
| *car Sjeverne dinastije Song* kasnije vojvoda od Hundea 昏德公'
 |
|  |
| Vladavina
 | 23. februar 1100 – 18. januar 1126
 |
| Suprug/a
 | Carica Xiangong 顯恭皇后 Carica Xiansu 顯肅皇后 Carica Mingda 明達皇后 Carica Mingjie 明節皇后 Carica Xianren 顯仁皇后
 |
| Potomstvo
 | 32 sina i 34 kćeri
 |
| Puno ime
 | porodično ime: Zhao (趙) lično ime: Ji (佶)
 |
| Posthumno ime
 | Car Tishen Hedao Junlie Xungong Shengwen Rende Xianci Xianxiao Huangdi 體神合道駿烈遜功聖文仁德憲慈顯孝皇帝
 |
| Hramsko ime
 | Huizong (徽宗)
 |
| Dinastija
 | Song (宋)
 |
| Otac
 | Car Shenzong od Songa
 |
| Majka
 | Carica Yinzhe 欽慈皇后
 |
| Rođen/a
 | (1082-novembra-02)2. novembra 1082.
 |
| Umro/la
 | 4. juna 1135. (dob: 52)
 |

**Car Huizong** (2. novembar 1082 - 4. jun 1135) bio je car Kine, osmi po redu iz dinastije Song, koji je vladao od 1100. do 1126. te koji se tradicionalno smatra jednim od najnadarenijih, ali i najtragičnijih vladara u historiji Kine.

Rodio se pod imenom **Zhao Ji**, kao 11. sin cara Shenzonga. Na prijestolje je došao 1100. kada je njegov polubrat, car Zhezong umro bez muških nasljednika. Vladavinu mu je obilježilo promoviranje taoizma, ali i veliki talent za poeziju, slikarstvo, kaligrafiju, koje je zdušno upražnjavo. Njegov je dvor postao jedan od najprosvijećenijih i najsofisticiranijih na svijetu, ali je zbog toga zanemario državnu upravu, a prije svega vojsku. Kada su Džurčeni u današnjoj Mandžuriji osnovali vlastitu dinastiju Jin, Huizong je s njima odlučio stupiti u savez s ciljem da ukloni Kitansko Carstvo koje je pod dinastijom Liao više od vijeka bilo trn u oku kineskih vladara. Međutim, nakon što je Kitansko Carstvo uklonjeno, Džurčeni su se okrenuli protiv svojih kineskih saveznika i došli nadomak prijestolnice Kaifeng. Huizong je početkom 1126. abdicirao u korist svog sina Qinzonga kako bi olakšao mirovni sporazum, ali nije mogao spriječiti još jednu invaziju prilikom koje su Džurčeni 1127. zauzeli Kaifeng, a njega i sina zarobili u Jingkang incidentu. Taj je događaj označio kraj Sjeverne dinastije Song; na jugu Kine, koji je ostao izvan džurčenskog domašaja, je Huizongov daleki rođak Zhao Gu obnovio dinastiju koja će postati poznata kao Južni Song. Car je zajedno sa sinom pretrpio brojna poniženja i proveo posljednje godine života kao zarobljenik u Mandžuriji.

## Reference

## Literatura

* Ebrey, Patricia Buckley (1999). *The Cambridge Illustrated History of China*. Cambridge: Cambridge University Press. ISBN 0-521-66991-X (paperback).
* Ebrey, Walthall, and Palais (2006). *East Asia: A Cultural, Social, and Political History*. Boston: Houghton and Mifflin.
* Jing-shen Tao (1976) *The Jurchen in Twelfth-Century China*. University of Washington Press. ISBN 0-295-95514-7.
* Herbert Franke, Denis Twitchett. *Alien Regimes and Border States, 907–1368* (Cambridge History of China, vol. 6). Cambridge University Press, 1994. ISBN 0-521-24331-9. Partial text on Google Books.
* Huiping Pang (2009), "Strange Weather: Art, Politics, and Climate Change at the Court of Northern Song Emperor Huizong," Journal of Song-Yuan Studies, Volume 39, 2009, pp. 1–41. ISSN 1059-3152.

|  |
| --- |
| Car Huizong od Songa **Kuća ZhaoRođen/a:** 2. novembar 1082  **Umro/la:** 4. jun 1135 |
| Kraljevske titule
 |
| Prethodi:  **Car Zhezong**  |  **car dinastije Song**  1100–1126
 | Slijedi:  **Car Qinzong**  |
| Počasne titule
 |
| **Upražnjen/a**Titulu posljednji imao/la**Car Zhaozong od Tanga** | **Umirovljeni car Kine** 1126–1135
 | **Upražnjen/a**Titulu preuzeo/la**Car Gaozong od Song** |